NaiveNeuron/SloPal huggingface dataset:
Schlosár, Rastislav, poslanec NR SR (2020-07-15):
Pán poslanec Stančík, ja možno budem teraz opakovať slová kolegu Mazureka, ale naozaj je to tak, väčšinou tí ľudia, ktorí zastávajú súčasnú legislatívu, tak hovoria o tom, že sú tu ženy v ťažkej životnej situácii, to ako nikto nespochybňuje, určite je veľa takých žien, ktoré sa rozhodujú, to, či pôjdu na potrat, alebo nie, na základe toho, že sú v ťažkej životnej situácii. Ale fakt je zasa aj taký, že je tu naozaj obrovské množstvo žien, ktoré v tej ťažkej životnej situácii, tak ako si ju predstavujeme, naozaj nie sú. Ja poviem len jednu štatistiku, je síce z Českej republiky, je staršia, ale myslím si, že odvtedy sa nejako veľa nezmenilo, tá hovorí o tom, že nejakých 48,8 % žien, teda takmer polovica, ktorá ide na potrat, nejde na potrat ani zo zdravotných dôvodov, ani pre znásilnenie, ani pre to, že by si dieťa nemohli dovoliť z nejakých sociálnych príčin, alebo že by mali nejaké problémy zo vzťahu k partnerom, že by ich ten partner opustil, keby to dieťa porodili, ale idú na potrat len preto, že buď nechcú ešte dieťa, alebo, alebo nechcú ďalšie dieťa, a to len preto, lebo proste by to narodenie dieťaťa narušilo ich kariéru, alebo ten, ten život, to pohodlie, na ktoré boli doteraz zvyknuté. Čiže treba sa na to pozrieť aj cez to. A ďalšia vec, ktorá ma zaujala s tým, že teda obmedzovanie, nejaké reštrikcie, čo sa týka interrupcií, že to nepovedie k nejakým želaným výsledkom, že sa ten, počty, ja neviem, nezníži alebo že to nejak nič zásadne nezmení, tu by som chcel poukázať na jednu svetovú veľmoc, Spojené štáty americké, kde teda interrupcie sa robia vo veľkom, tam keď interrupcie boli ešte zakázané, tak sa ich vykonalo 100-tisíc. Hej? Stotisíc ilegálnych interrupcií. Akonáhle sa stali legálne v tom roku 1973, tak v priebehu desiatich rokoch sa to postupne vyšplhalo až na 1,3 mil. interrupcií ročne. 1,3 mil. To znamená, tu vidíme, že, že jednoducho keď sú interrupcie legálne, tak tu práve naopak vedie k nárastu počtu interrupcií, a pokiaľ... (Prerušenie vystúpenia časomerom.)
Laššáková, Jana, podpredsedníčka NR SR (2014-12-04):
Vážené panie poslankyne, páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili včera do 12.00 hod. 10 otázok na predsedu vlády a na členov vlády 14 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči. Nech sa páči, pán predseda, máte slovo.
Sulík, Richard, predseda NR SR (2011-05-17):
Ďakujem, slovo má pán poslanec Janiš, nech sa páči.
Šebej, František, poslanec NR SR (2013-09-06):
Ďakujem, pán predseda. Ja som chcel tiež pridať zopár argumentov k tomu, čo hovoril pán poslanec Lipšic na tému zloženia tých volebných komisií. Zmyslom toho, že jednotlivé kandidujúce subjekty nominujú svojich zástupcov do tých komisií, aby dohliadali na priebeh volieb a na sčítanie hlasov predovšetkým, je to, aby bola zabezpečená jedna základná dimenzia slobodných volieb. A to znamená ich rovnosť. A pri všetkej úcte, proste kontrola je lepšia ako dôvera v tomto prípade. A mne pripadá absurdné, aby novovzniknuté politické subjekty, ktoré v minulých voľbách sa prípadne vôbec neumiestnili alebo mali málo hlasov, jednoducho sa museli spoliehať na to, že tí, ktorí boli úspešní v minulosti, budú férovým spôsobom dohliadať na spočítavanie hlasov. Nemusia tak na to dohliadať. Nejedná sa o to, že a priori treba mať podozrenie, že niekto chce podvádzať, jedná sa o to, že rovnosť znamená, že všetci majú rovnaký prístup ku všetkému, teda aj ku kontrole spočítavania hlasov. Preto by som sa rád pridal k prosbe, že zvážme, či nenechať to zloženie tých komisií v takej podobe, v akej je, neregulovať ho týmto spôsobom. Každý, kto participuje na voľbách, každý, kto sa kvalifikoval do toho, aby participoval na voľbách, má mať podľa mňa rovnaký prístup k volebným komisiám. Ďakujem za pozornosť.
Hrušovský, Pavol, podpredseda NR SR (2010-12-08):
Hlasujeme o bodoch zo spoločnej správy. (Hlasovanie.) 139 prítomných, 78 za návrh, 1 proti, 60 sa zdržalo. Body zo spoločnej správy 1 až 18 sme schválili. Prosím, ďalší návrh.
Hrušovský, Pavol, poslanec NR SR (2013-12-18):
Ďakujem pekne, pán predseda. Kolegyne, kolegovia, dovoľte, aby som za poslanecký klub Kresťanskodemokratického hnutia vám všetkým poprial šťastné, veselé a požehnané vianočné sviatky, veľa zdravia a optimizmu do nového roku. Všetko dobré aj tebe, pán predseda. (Potlesk.)
P. Hrušovský, predseda NR SR: (2004-06-17):
(Hlasovanie.) 128 prítomných, 117 za, 1 proti, 9 sa zdržalo, 1 nehlasoval. Návrh sme schválili. Prosím ďalší návrh.
Hraško, Igor, poslanec NR SR (2014-07-02):
Ďakujem pekne. Pán kolega Bublavý, ja ti prečítam tu z toho plátku, ktorý sa volá Vodárenské pohľady, „tovar, komodita, surovina“. Samozrejme, myslí sa tým voda. Generálna riaditeľka Trenčianskej vodárenskej spoločnosti povedala na to: „Iniciatíva mi pripadá dosť nezmyselná,“ lebo sa hovorilo o tej iniciatíve Right to water, „pozerám sa na to rovnako ako na právo na rožky, elektriku, mlieko, verejnú dopravu a tak ďalej. Jediný zmysel, ktorý za iniciatívou vidím, je, boli v tom čase blížiace sa voľby do Európskeho parlamentu.“ Ak niekto prirovnáva vodu k rožkom alebo k elektrickej energii, tak to je choré. Ďalšie je vyjadrenie ďalšieho generálneho riaditeľa, Oravskej vodárenskej spoločnosti: „Voda ako každá iná komodita musí byť tovarom, ak chceme, aby sa s ňou racionálne hospodárilo.“ Toto sú názory niektorých vodárenských spoločností alebo teda vyjadrených ústami generálnych riaditeľov. Potom je úplne opačný názor: „S touto časťou iniciatívy bezvýhradne súhlasím a ľudsky dúfam, že vodné zdroje sa nikdy nestanú prostriedkom na bezbrehé obohacovanie jedných na úkor druhých.“ To je napríklad vyjadrenie generálneho riaditeľa Západoslovenskej vodárenskej spoločnosti v Nitre. Takže vidíme, že naozaj každý sa inak stavia ku tomuto a niektorý to berie ako tovar a niektorý to neberie ako tovar. Súhlasím s tebou, že to má prísť pod mestá a obce, pretože oni majú o tom rozhodovať. Ale má to byť bez dcérskych spoločností, ktoré na tom ryžujú. Takto to treba zariadiť a takto to treba chrániť. Ja by som dal ešte do pozornosti takmer 60 tisíc podpisov, ktorými sú podpísaní občania na petícii skutočného snemu, ktorý sa už zbiera vyše roka, na mojej petícii je už takisto pár tisíc podpisov za pár dní vyzbieraných. A budeme ich zbierať ďalej, pán minister, a budeme ich zbierať až dovtedy, kým vás nepresvedčíme o tom, že naozaj máte chrániť záujmy občanov, a nie svoje a svojich vlastných ministrov a podobných im podriadených ľudkov. Ďakujem.
Jasaň, Viliam, poslanec NR SR (2014-03-21):
Ďakujem pekne, pani podpredsedníčka. Vážený pán kolega Hudacký, je veľmi veľa vecí, s ktorými ja v súvislosti s KDH nesúhlasím. Jednou z nich je aj tu tak proklamované vyjadrovanie na adresu Kisku a vašej podpory jemu. Ale v otázke postavenia rodiny a výchovy detí s vami absolútne súhlasím vo všetkom, čo ste povedali. A osobne som rád, že sme spolu s KDH našli spoločnú reč – upevniť postavenie rodiny v Ústave Slovenskej republiky. Ďakujem.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 147 poslancov, za 146, 1 sa zdržal. Návrh bol schválený. Nech sa páči.
P. Hrušovský, podpredseda NR SR: (2001-09-17):
Pristúpime, páni poslanci, k hlasovaniu o jednotlivých prerokovaných bodoch, tak ako sme si odsúhlasili na začiatok dnešného rokovacieho dňa. Poprosím teraz pána poslanca Sopka, ktorý je určeným spravodajcom k návrhu zákona o podpore regionálneho rozvoja, ktorý prerokúvame ako tlač 1104 , aby uviedol návrh uznesení Národnej rady, ktoré ako spoločný spravodajca po odporúčaní gestorského výboru navrhuje Národnej rade Slovenskej republiky na prijatie. Pán poslanec Sopko, máte slovo.
Paška, Pavol, predseda NR SR (2013-09-19):
Pán poslanec.
Dostál, Ondrej, poslanec NR SR (2010-09-09):
Ďakujem. Pán poslanec, tiež som chcel reagovať na to obvinenie z neúprimnosti. Naozaj nie je dôležité, kto čo hovorí, komu kto potľapkáva po pleci. To sú reči, dôležité sú skutky. Skutky budú hlasovanie. A tie ukážu, aký majú postoj k zrušeniu imunity poslanci vládnej koalície, ale aj ukážu, aký majú postoj k zrušeniu imunity aj poslanci opozície. Všetky tie reči o imunite sudcov, o tom, že máme počkať na referendum, o tom, čo sa nám stane cestou do práce a ako nás budú pri Štefánke odchytávať, to všetko sú z vašej strany len zámienky. Myslím si, že je poctivejšie povedať rovno, že nechcete rušiť imunitu a nehľadať si zámienky a nevyhovárať sa. Ďakujem.
Šebej, František, poslanec NR SR (2013-03-20):
Ďakujem pekne. Pán minister, tie dve kategórie psov, ktoré ste pomenovali a na základe ktorých vznikla aj tá zákonná predloha, aj ten zoznam, majú jeden zásadný problém. Ja nemám problém s tou kategóriou druhov, čo sú psy s anamnézou útočného správania. Tam predpokladám, že je veľa dôvodov proste ich chov a držanie veľmi prísne regulovať, ktorí majú osobnú tú anamnézu. Druhá vec je predpoklad, že existujú nejakí psi s genetickou výbavou pre agresivitu. Preto mám, o tomto mám pochybnosti a budem o tom hovoriť vo svojom diskusnom príspevku. Ale celkom takto jednoducho to nefunguje, a sa divím, že na takomto zozname spolupracovala Slovenská kynologická jednota, lebo ten zoznam z tohoto hľadiska, teda z hľadiska genetickej výbavy tých zvierat, je dosť nezmyselný. Potom poviem bližšie prečo.
Zmajkovičová, Renáta, podpredsedníčka NR SR (2012-09-25):
Navrhovateľ má teraz slovo podľa § 27 ods. 8 rokovacieho poriadku. Nech sa páči, pán poslanec.
Lajčák, Miroslav, minister zahraničných vecí a európskych záležitostí SR (2019-02-14):
Hovorím áno. Nie, táto zmluva nie je vlastne nejakým legislatívnym základom pre tento proces, ale debaty o ďalšom prehlbovaní integrácie o budúcej podobe Európskej únie prebiehajú. Prebiehajú intenzívne práve medzi Francúzskom a Nemeckom. Je jasné smerovanie k prehĺbeniu integrácie tej skupiny, ktorá bude tvoriť jadro. To, čo zaujíma nás, je, aby ten proces bol intenzívny, to znamená, aby v jadre boli všetky krajiny, ktoré spĺňajú podmienky, a nie tie, ktoré boli do jadra pozvané. A myslím, že viete, na čo teraz narážam. A o to viac je zásadné, aby Slovensko v týchto chvíľach, v týchto dňoch a mesiacoch vystupovalo a prijímalo rozhodnutia ako európska krajina, aby naša účasť a príslušnosť v tomto jadre nemohla byť nikým spochybnená.
P. Paška, predseda NR SR: (2008-05-15):
(Hlasovanie.) 137 prítomných, 136 bolo za, 1 nehlasoval. Konštatujem, že sme návrh postúpili do druhého čítania.
Laurenčík, Milan, podpredseda NR SR (2022-03-23):
S faktickou poznámkou teraz vystúpi pani poslankyňa Mária Šofranko. Nech sa páči.
M. Hort, podpredseda NR SR: (2008-10-30):
Takže, prerušujeme rokovanie o tomto bode s tým, že dávam teraz prestávku do 11.05 hodiny. O 11.05 hodine budeme pokračovať hlasovaním o všetkých prerokovaných bodoch. Je toho dosť veľa. Poprosím, aby sme sa sústredili, aby všetci, ktorí sa chcú zúčastniť na hlasovaní, prišli do rokovacej sály. Vyhlasujem prestávku do 11.05 hodiny. (Prestávka.) (Po prestávke.)
Krajčír, Ľuboš, poslanec NR SR (2022-05-24):
Pán kolega, ja neviem, či vy ste si všimli, ale vy nie ste opozičný poslanec. Naozaj vy ste začal zdaňovaním firiem, diskutoval ste o rope. Ja chápem, nejaká odbornosť vo vašej strane asi nie je silná stránka, ale naozaj pozrite si, prosím, nabudúce aspoň, k čomu vystupujete, lebo zdaňovanie ropy bude predmetom zajtrajšieho rokovania. Ja som mal taký zmiešaný pocit z vášho vystúpenia. Ak teda vy ste etalónom odbornosti strany SaS, no tak fúú, ďakujem pekne. A hovoríte o školstve, to tiež neviem, či viete, ja vám teda to poviem. Vy máte ministerstvo školstva, vy máte ministra z vašej strany a tým ako dnes teda školstvo vychá... vyzerá a odliv tých učiteľov a naozaj tá nespokojnosť a hroziaci štrajk, to je tiež teda výsledok jeho pôsobnosti v tom ministerstve. Tak teda neviem, nabudúce si sadnite na klube, podiskutujte o tom, vypočujte sa, aby naozaj vám možno aj kolegovia odporučili, že či vystupovať alebo nie, lebo toto bolo naozaj veľmi zlé.
Mego, Jaroslav, poslanec NR SR (2024-02-09):
Vážený pán predsedajúci, vážený pán minister, vážené pani poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z., tlač 109. Návrh zákona prerokovávame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
Bugár, Béla, poslanec NR SR (2014-09-23):
Ďakujem za slovo. Pán predseda výboru, pán poslanec Šebej, som rád, že znovu si spomenul, že ten pôvodný návrh uznesenia fakticky bol prerobený alebo bol spoluvytvorený aj s ministerstvom zahraničných vecí. A keď už tuto počúvame, že to je totalita, že každý musí mať rovnaký názor; páni kolegovia, nie. Pán poslanec Šebej jednoznačne povedal, že toto je návrh, ktorý bol pôvodne odsúhlasený s ministerstvom a s ministrom zahraničných vecí. Dokonca pán minister hovoril o tom, že je to návrh, ktorý je vhodný, je to návrh uznesenia, ktorý je vhodný členskej krajiny Európskej únie. Takže keď sa tu hovorí o vnucovaní názorov Európskej únie, prepáčte, ale tí kolegovia, ktorí celý deň tuto sa vyhrážajú napríklad aj tým, že opozícia fakticky je za vojnu a za to je paragraf, tak sa mýlia. Vy bojujete proti vlastnému ministrovi, ministrovi zahraničných vecí pánovi Lajčákovi. Ešte raz, pán minister jednoznačne povedal, že to pôvodné uznesenie, ktoré teraz, teda návrh pána predsedu výboru zahraničného vracia, že ten návrh je ten, ktorý je vhodný krajiny členskej únie, to znamená, členskej krajiny Európskej únie. Takže prepáčte, ale ak niekto tu bojuje, tak bojujete vy. Opozícia a pán minister Lajčák má rovnaký názor. To, že váš šéf, pán premiér hovorí o niečom inom, hovorí o geopolitickom boji medzi USA a Ruskom, to je názor pána premiéra a nie pána ministra Lajčáka. Takže vy obhajujete premiéra a idete proti vlastnému ministrovi.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 141, za 62, proti 40, zdržalo sa 39. Konštatujem, že tieto body sme neschválili.
Šimečka, Michal, podpredseda NR SR (2023-11-22):
Ďakujem veľmi pekne. Chcem sa spýtať, či aj pán spoločný spravodajca chce vystúpiť, nie je tomu tak. Tým pádom vyhlasujem 15-minútovú prestávku do, alebo 18-minútovú prestávku a hlasovanie bude o 18.40 h. (Prestávka.)
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o tomto návrhu nepokračovať v rokovaní. (Hlasovanie.) Prítomných 143 poslancov, za 63, proti 77, zdržali sa 2 a 1 nehlasoval. Procedurálny návrh nebol schválený. Nech sa páči.
Sulík, Richard, predseda NR SR (2010-12-01):
Ďakujem pekne. Dávam slovo spoločnému spravodajcovi z výboru pre financie a rozpočet pánovi poslancovi Štefancovi, aby informoval o výsledku rokovania výborov a odôvodnil návrh, stanovisko gestorského výboru. Nech sa páči.
Hlina, Alojz, poslanec NR SR (2014-11-25):
Priznám sa, teda hovorím veľa, ale po väčšinou si to aj pamätám. A toto som kedy povedal?
P. Paška, predseda NR SR: (2010-02-02):
(Hlasovanie.) 139 prítomných, 99 za, 39 sa zdržalo, 1 nehlasoval. Tento návrh sme schválili.
Hrnčiar, Andrej, podpredseda NR SR (2018-05-09):
Štyri faktické poznámky na vystúpenie pána poslanca. Nech sa páči, ako prvý pán poslanec Hrnko.
Kotleba, Marek, poslanec NR SR (2021-09-29):
Ďakujem za slovo. Akoby som to povedal? Veď tu ide o ďalšie uťahovanie opaskov. Slováci si už zvykli, že si uťahujú opasok každý rok viac a viac, až si musia narobiť nové dierky v opasku, pretože vidíme teraz v poslednej dobe, ceny nehnuteľností sú už tak vysoké, že jednoduchý pracujúci Slovák nemá šancu si ani na úver kúpiť tú nehnuteľnosť. Potom idú ceny potravín hore nenormálne a teraz ešte im spôsobíme to, že energie, či už elektrina, plyn, a z toho súvisiace aj pohonné hmoty budú opäť o niečo drahšie. Ale vy ťažíte, páni z vládnej a dámy z vládnej koalície, len z toho, že Slovák stále ohne chrbát, že stále si povie, má byť v byte podľa štandardov 21 stupňov, nevadí, dám si na 18. Bude stáť benzín 2 eurá, nevadí, budem chodiť radšej pešo. Bude autobus drahší, nebudem chodiť autobusom. Vy len z tohto ťažíte. Lenže jedného dňa tí Slováci, ktorí sa, dúfam, že konečne preberú a uvedomia si, o čom to je, tak nebudú chodiť len demonštrovať 2-3-tisíc ľudí, ale príde ich naozaj oveľa viac. A ďalšia vec, potom, keď sa tí ľudia, ktorí nebudú mať čo pomaličky jesť, nebudú mať čím kúriť, sa vás to prídu spýtať konkrétne domov fyzických osôb, tak som zvedavý, čo im potom na to poviete.
Kaščáková, Renáta, poslankyňa NR SR (2016-12-06):
Ja som znova pri tej otázke, že prečo zase musíme do toho zákona vsúvať nejaké výnimky? Tuto sa rozprávame o nejakom skleníku určenom na hydroponické pestovanie rastlín, stavbe na pôdohospodársku produkciu, nejaké sklady vlastnej pôdohospodárskej produkcie. Prečo to nie sú ďalšie pôdohospodárske alebo poľnohospodárske stavby, ja neviem, na živočíšnu produkciu? Prečo to nie sú stajne? Prečo to nie sú, ja neviem, nejaké iné budovy? Prečo zrovna tieto tri? A sme znova pri tom, že jednoducho tie stavby, vynímame proste z tej povinnosti poplatku nejaké stavby, okrem športovísk a teda ďalších vecí, ktoré sú v tom vašom pozmeňujúcom návrhu, pridávame zase ďalšie. Čiže akonáhle do toho zákona začneme vsúvať množstvo výnimiek, tak tým dokazujeme, že jednoducho asi to nie je úplne optimálne nastavené, že potrebujeme zrazu z toho vyňať nejaké veci. Nezdá sa mi to systémové, priznám sa, a jednoducho ako špecifikovať alebo diferencovať tieto stavby takýmto spôsobom je nespravodlivé. Jednoducho je to, tu píšete, že vlastne ide o nejakú podporu malých a stredných poľnohospodárov, no tak potom podporujeme, ja neviem, povedzme tých športovcov, alebo koho ešte ideme podporiť? Tak podporme aj kultúrne strediská, podporme aj niečo iné. Ako prečo zrovna tu robíme výnimku a niekde inde nie? Toto mi nie je jasné, že jednoducho (reakcia z pléna) nastavujeme podmienky a už hneď druhým dychom z toho zákona vynímame nejaké stavby.
Pellegrini, Peter, predseda NR SR (2015-11-13):
Pán poslanec Susko.
Zemanová, Anna, poslankyňa NR SR (2021-10-26):
Pán poslanec Blaha, vy ste naozaj parlamentný úkaz. Vaše myšlienkové pochody sú také absurdné, že je mi vás až úprimne ľúto, z nejakého marxistického idealistu sa už z vás stal aj jazykovedec. Tuto nejaké nové slovné novotvary zavádzate ako pomenovanie svojich poslaneckých kolegov. Tak to už naozaj treba mať na to vysokú úroveň. Ale čítať pasáže z diplomovky pri odvolávaní ministra, pri odvolávaní podpredsedu vlády, tak to je naozaj už len čisté zúfalstvo. Ale na druhej strane je to aj dôkaz toho, že naozaj staviate na vode a že celé vaše odvolávanie je len čistá komédia. Veď toto čo vy tu predvádzate, vy aj vaši kolegovia, je len omieľanie stále do kolečka dokola toho istého. Je to komédia o jednom dejstve. Môžme ju kľudne nazvať ako bežiaci škriatok v klietke ako v tom kolečku. Stále do kolečka dokola. Ikskrát sa vám vysvetlí, nepočúvate a idete si len svoje a svoje, stále do kolečka. To je naozaj neuveriteľné, čo tu predvádzate a že sa nehanbíte.
Sabo, Michal, poslanec NR SR (2024-06-11):
Ďakujem, kolegyňa, za tvoje vystúpenie. Spomínajúc diskusiu s odbornou obcou chcel by som pri tejto príležitosti ponúknuť taký čerstvý pohľad na to, ako nominanti Slovenskej národnej strany vnímajú to, čo sa nazýva odborná diskusia. Dnes som na výbore pre pôdohospodárstvo a životné prostredie ministrovi Tarabovi pripomenul, že Európska komisia implicitne požaduje participáciu, špeciálne teda pri zákonoch, na ktoré má dosah plán obnovy, o ktorom sme sa rozprávali, o takom konkrétnom zákone, a tak minister Taraba povedal, že no a čo, veď my máme politickú dohodu. Tak to je síce milé, ale ja chcem len koalícii pripomenúť, že my máme ako klub Progresívneho Slovenska dostatok podpisov na to, aby sme realizovali ústavné sťažnosti. To len tak na doplnenie kolegu Vanča. Ďakujem.
Štefanov, Igor, poslanec NR SR (2011-02-01):
Ďakujem veľmi pekne, pán predsedajúci. Ja len veľmi stručne by som chcel reagovať na to, čo hovorila pani kolegyňa. Áno, všetci si veľmi dobre pamätáme na to, ako to bolo, keď sme sa museli učiť povinne po rusky, a vieme, ako to dopadlo, akú averziu voči jazyku tento spôsob vyvolal medzi študentmi. Ja sám som študoval angličtinu aj ruštinu, nie počas vysokoškolského štúdia, ale neskôr a, samozrejme, z vlastnej vôle, pretože viem, že proste človek, pokiaľ ovláda jazyky, dostane sa ďalej. Moje deti takisto študujú aj angličtinu, aj ruštinu z vlastnej vôle, nie preto, že im to niekto prikazuje. Prešiel som krajiny bývalého Sovietskeho zväzu, bol som v Spojených štátoch, v Kanade aj v iných krajinách, my skutočne nemáme prečo ohýbať chrbát a používať mantinely, raz sa učiť povinne jeden jazyk, teraz je iná doba, teraz sa budeme učiť povinne iný jazyk. Veď sú tu predsa aj iné veľmoci, nemôžeme hovoriť len o krajinách, ktoré sú anglicky hovoriace, takisto ako len nie o krajinách, ktoré sú rusky hovoriace. Dnes už je tu Čína a sú tu ďalšie krajiny. Takže mi príde skutočne nezmyselné nasilu tlačiť do školských osnov len angličtinu. Takže ja osobne veľmi nesúhlasím s týmto návrhom. Ďakujem pekne.
M. Číž, podpredseda NR SR: (2008-04-03):
Stanovisko k rozprave zaujme navrhovateľ. Nech sa páči.
Šedivcová, Viera, poslankyňa NR SR (2013-11-27):
Prosím, pán predsedajúci, dajte hlasovať o zákone ako celku so stanoviskom gestorského výboru schváliť vrátený zákon v pôvodnom znení.
P. Paška, predseda NR SR: (2009-06-19):
(Hlasovanie.) 141 prítomných, 79 za, 60 sa zdržalo, 2 nehlasovali. Tieto body sme schválili.
Fecko, Martin, poslanec NR SR (2013-09-18):
Ďakujem pekne. Richard, ja iba krátko. Ak necháme zlu, aby sa šírilo, resp. zvíťazilo, a to mu stačí málo, aby dobro mlčalo. To povedal jeden múdry človek a ja plne s ním súhlasím. Na Slovensku dobro musí hovoriť pravdu, nesmie mlčať, lebo ináč nemáme právo na ďalšiu našu slovenskú budúcnosť, ktorú, žiaľ, v súčasnosti aj cez nášho pána premiéra, tvrdím, si veľmi pošliapavame. Ďakujem pekne.
B. Bugár, podpredseda NR SR: (2002-02-06):
V. Oberhauser, poslanec: Áno. Navrhujem, aby ste boli vystriedaný vo vedení tejto schôdze...
Hrušovský, Pavol, predseda NR SR (2011-11-30):
Hlasujeme, páni poslanci. (Hlasovanie.) 142 prítomných, 132 za návrh, 2 proti, 8 sa zdržalo. Schválili sme návrh.
P. Hrušovský, predseda NR SR: (2004-03-04):
„K tzv. veľkej kultúrnej reforme má prispieť projekt zriadenia „Kunsthalle“ - Centra súčasného umenia. Kedy bude zrealizovaný, ako bude financovaný a aké sú vízie zriaďovania podobných centier v ďalších metropolách regiónov Slovenska?“ Pán minister, máte 5 minút, nech sa páči.
J. Vaľová, poslankyňa: (2008-10-23):
A teraz, pán Palko, ak som dobre rozumela, povedali ste, že na Slovensku sa rodí o 300 tisíc detí menej. Ja neviem, čo vy už máte s tými deťmi, alebo či sa vám to dvakrát zobrazuje, pretože ja som si našla v Novom čase presnú štatistiku, koľko detí sa narodilo, ale je tam vážny rozdiel. V roku 1995 sa na Slovensku narodilo 61 668 detí a v roku 2007 to bolo 54 424. Rozdiel je 7 244. No, ku 300 tisíc to je skutočne neskutočné zobrazenie. Tak ja by som chcela povedať, nehádžme tu len tak cifry, nehovorme tu o nejakých katastrofách, ale prv si prečítajme štatistiky, lebo skutočne my tento národ tu ideme úplne poblázniť, čo vy rozprávate a ja si myslím, že ten národ si zaslúži, aby poslanec ovládal a mal správne informácie. Ďakujem. (Šum v sále.) To je jedno, či z Nového času alebo odkiaľ, ale je to štatistický údaj.
Žiga, Peter, podpredseda NR SR (2024-09-26):
Ďalším vystupujúcim v rozprave je pán poslanec Hlina. Pán poslanec, môžete si už konečne zaslúžiť plat.
I. Mikloš, podpredseda vlády a minister financií SR: (2003-09-09):
Predložený návrh zjednodušuje zdaňovanie zmien vlastníctva nehnuteľností zavedením pevnej 3-percentnej sadzby a zrušením členenia daňovníkov na skupiny podľa stupňa príbuzenského vzťahu alebo iného osobného pomeru k prevodcovi, čo napokon pri dani transakčného typu ani nemá svoje opodstatnenie. Základom dane z prevodu a prechodu nehnuteľností bude dohodnutá cena, najmenej však všeobecná hodnota nehnuteľnosti zistená podľa osobitného predpisu, ktorým je vyhláška Ministerstva spravodlivosti Slovenskej republiky č. 86/2002 Z. z. o stanovení všeobecnej hodnoty majetku. Za týmto účelom sa navrhuje v čl. 2 vytvoriť právny základ ohodnocovania nehnuteľností aj pre potreby tohto zákona. Návrh zákona bude mať pozitívny vplyv na občanov, ktorí už nebudú platiť daň z dedičstva ani daň z darovania a daňovníkom dane z prevodu a prechodu nehnuteľností sa daňové zaťaženie zníži. Prevažná väčšina prevodov sa doposiaľ realizovala v tretej skupine osôb, v ktorej je súčasne platná sadzba od 3 do 6 percent. Ročný výnos novej dane sa očakáva približne v sume 900 miliónov korún. Ďakujem pekne za pozornosť.
Brocka, Július, poslanec NR SR (2015-01-29):
Pán kolega Hlina, ja vás mám za poctivého človeka, ale je to veľké nedorozumenie. Ja by som vás chcel poprosiť, aby ste v niektorých veciach si urobili jasno, kde to treba. A chcem vás upozorniť na to, čo povedala pani poslankyňa Janíková. Ona v podstate povedala to, čo bude SMER robiť. Uvedomte si to. Ona tak povedala, že II. pilier bude treba otvoriť každý rok. Predstavte si každý rok otvoriť II. pilier a dostať z neho 10 %. Nezodpovedná vláda za desať rokov z II. piliera môže mať dojnú kravu, 650 mil. eur si odtiaľ zoberie a nemusí šetriť ona, na úkor sporiteľov. Prosím vás, veď toto príde. Uvidíte, že ak oni budú pri moci, tak toto tu reálne hrozí. Ale, pán Hlina, ak ste vyčítali niečo Kaníkovi, ja sa ho nebudem zastávať, tak ale to, že ľudí lanárili do II. piliera nezodpovedne tí sprostredkovatelia, je problém DSS-iek, ktoré už zaplakali pre to. Predstavte si, že dávali 4-tisíc korún za získanie jedného klienta. Viete si vy predstaviť pri tých poplatkoch, koľko im trvá, kým dostanú, kým zarobia na poplatok 4-tisíc korún z jednej zmluvy? Veď preto dnes máme nie osem, ale šesť DDS-iek, lebo v niektorých z nich už pochopili, že ten biznis, v ktorom si plánovali na 10 rokov návratnosť, sa im ani za 30 rokov nevráti, že tak prerobili na tom. Pán kolega, čiže v tom je ten problém. Ale SMER chce II. pilier zlikvidovať. To je to nebezpečenstvo, ktoré tu reálne hrozí. My chceme povedať, že ľudia na dôchodok musia sa sami postarať v prvom rade o seba, že sa nesmú spoliehať na Fica, lebo on to nemôže garantovať... (Prerušenie vystúpenia časomerom.)
Laššáková, Jana, podpredsedníčka NR SR (2013-10-23):
Na vystúpenie pána poslanca s faktickou poznámkou sa hlási jeden pán poslanec, pán poslanec Brixi. Končím možnosť prihlásiť sa s faktickými poznámkami. Nech sa páči, pán poslanec.
Pellegrini, Peter, predseda NR SR (2024-02-08):
Prezentujme sa a hlasujme o bode č. 33 druhého pozmeňujúceho návrhu pána poslanca Galka. (Hlasovanie.) Prítomných 129 poslancov, za 17, proti 76, zdržalo sa 34, nehlasovali 2. Tento bod sme neschválili.
M. Číž, podpredseda NR SR: (2008-02-01):
Prepáčte, pán Mečiar, máte slovo.
Hrnčiar, Andrej, podpredseda NR SR (2018-03-26):
Šesť faktických poznámok. Nech sa páči, pani poslankyňa Zimenová.
Vitteková, Anna, poslankyňa NR SR (2015-04-22):
Teraz dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre hospodárske záležitosti a výboru pre financie a rozpočet. Ďalej, že za gestorský výbor určuje ústavnoprávny výbor s tým, aby výbory a gestorský výbor prerokovali vládny návrh zákona ihneď.
Zmajkovičová, Renáta, podpredsedníčka NR SR (2014-04-01):
S faktickými poznámkami jedna. Uzatváram možnosť prihlásiť sa. Pán poslanec Číž.
Laššáková, Jana, doterajšia podpredsedníčka NR SR (2016-03-23):
Pán poslanec Oto Žarnay.
Grendel, Gábor, poslanec NR SR (2017-02-03):
Ďakujem za slovo. Pán poslanec Baránik, vaše slová by si na ministerstve spravodlivosti alebo Generálnej prokuratúre, či policajnom prezídiu mohli vyložiť aj ako kompliment, že vymožiteľnosť práva sa týka na Slovensku nejakej menšiny. Ja sa obávam, že teda pri toľkých kauzách by sme pokojne mohli hovoriť pomaly aj o väčšine obyvateľov Slovenska, že majú problém s vymožiteľnosťou práva. Ale to teraz myslím trochu s humorom, samozrejme, takisto ako s humorom chcem povedať, že tak doprajme národnostným menšinám, aby mali problém s vymožiteľnosťou práva vo svojom materinskom jazyku.
Šimkovičová, Martina, poslankyňa NR SR (2019-04-04):
Fu, popísala som si veľa, dúfam, že sa v tom vyznám. Mám tu vyjadrenie psychológov k jednotlivým posudkom, o ktorých je tu reč. „Je neprípustné, aby sa znalec vyjadroval k niekomu, koho nevidel. Pre diagnostiku je napríklad absolútnym základom osobná prítomnosť všetkých zúčastnených, teda oboch rodičov a aj samotného dieťaťa, a to sa pri dnešnej legislatíve, žiaľ, nedeje.“ Pán Dostál, k tomu, čo navrhujem, ja som uviedla pár príkladov a mám ich tu z praxe naozaj oveľa viac, a to, čo ste tvrdili, že sa natiahne konanie, tak to vôbec nie je pravda. Skôr naopak, to konanie sa vôbec nenatiahne a tento zákon práveže dáva možnosť obrany brániť sa. Pani Blahová, v najbližších dňoch na vás podávam trestné oznámenie. Toto na vás nepodávam za výroky tu v pléne, lebo tu máte imunitu, ale za klamstvá a šírenie poplašnej správy na sociálnych sieťach a v médiách. Obviňujete ma zo spolčenia sa s akýmisi ľuďmi so zlými úmyslami. Pritom pravda je taká, že to vy s pánom H., nebudem hovoriť meno, ste vytvorili organizovanú medzinárodnú skupinu, kde lobujete za protislovenské záujmy s ľuďmi s pochybnou minulosťou. Väčšina z tých osôb, s ktorými ste sa spolčili, vrátane spomínaného pána H., ktorý koná na váš pokyn, sú osoby stíhané za rôznu trestnú činnosť, v prípade, á, prípadne osoby odsúdené. Pán H., samozrejme, vy určite viete, kto to je, je odsúdený, podozrivý, vyšetrovaný v niekoľkých európskych krajinách za rôznu trestnú činnosť, skrýva sa na ostrove Man, ktorý nevydáva zločincov, odkiaľ píše vami podnecované 
e-maily na rôzne inštitúcie. Takýmito osobami sa obklopujete vy, pani Blahová, to je váš mentálny svet, to sú ľudia, s ktorými sa vy rozprávate. Návrh zákona riešim s právnikmi z praxe plus s ministerstvom práce, s ministerstvom spravodlivosti, s komisárkou pre deti, s psychológmi, ktorí prichádzajú, ktorí sú v praxi a vedia o konkrétnych prípadoch, o ktorých tu dnes hovorím, teda nie od zeleného stola. Ešte jedna poznámka, prosím, aby sa o tomto bode programu, o tomto návrhu zákona hlasovalo v máji. Ďakujem.
P. Paška, predseda NR SR: (2010-02-10):
(Hlasovanie.) 142 prítomných, 57 za, 19 proti, 65 sa zdržalo, 1 nehlasoval. Návrh zákona sme nepostúpili do druhého čítania. Pán poslanec Novotný uvedie hlasovanie v prvom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona č. 214/2009 Z. z. Je to tlač 1459.
M. Jureňa, poslanec: (2010-02-04):
Takže schválne som vybral tento príklad, aby som týmto pánom, ktorí tu neustále hovoria o kauze Veľký Slavkov, povedal, ako oni realizovali túto legislatívu v čase, keď boli pri moci. A musím pripomenúť, že v čase, keď bol ministrom pán Koncoš, tak sa reštitučné nároky realizovali a vydávali sa len v krajoch, v ktorých vznikli, čiže neprenášali sa do iných krajov a do iného priestoru v rámci Slovenskej republiky. Čiže, kto tu zaviedol vydávanie reštitučných nárokov, že občanovi z oblasti Komárna bol vydaný v oblasti Bratislavy, v oblasti Tatier? Musím povedať, že tí, ktorí dnes predkladajú tento návrh zákona a ktorí dnes nám hovoria o boji proti korupcii. Toto musím pripomenúť, pretože títo páni, ktorí tu dnes hovoria o boji proti korupcii, túto korupciu v tom čase naplno a plným dychom realizovali a neurobili nič proti tomu. V čase môjho pôsobenia na úrade som ako prvý zaviedol, aby to, čo vlastne je dnes navrhované, aby sa použil mechanizmus finančných prostriedkov riešenia prostredníctvom finančných prostriedkov. Bolo to v tom čase do sumy 5 000 slovenských korún a bolo to z toho dôvodu, že v tom balíku reštitučných nárokov je pomerne veľké množstvo takých, že je tam zopár metrov štvorcových, aby sa to očistilo. Som ochotný uvítať tento mechanizmus, aby možno sa to navýšilo. Ale je tu jedna základná podmienka, s tou predkladatelia ako pán navrhovateľ vo svojom úvodnom slove povedal, je tu jedna základná podmienka, ktorá súvisí s našou ústavou, že musí s tým súhlasiť reštituent. Čiže bez jeho súhlasu to jednoducho nejde, pretože je to jeho vlastníctvo a keď mu raz boli odobraté pozemky, tak asi má nárok na to, čo mu bolo odobraté. Čiže, ak niekomu odoberiete nejakú vec, musí súhlasiť s tým, že mu to vyriešite finančným plnením a otázka je potom, podľa akých cien a akých trhových cien sa to bude celé realizovať. Takže pochopiteľne, pripúšťam to, pretože sám som realizoval do 5 000 korún, ale musel som uviesť tieto niektoré momenty v celej  histórii, už čo sa týka Slovenského pozemkového fondu. Svoje stanovisko som nemenil a nemením ho ani teraz. Jediným výsledkom toho, čo sa dialo okolo Slovenského pozemkového fondu, boli, žiaľ, dopady na občanov Slovenskej republiky, pretože sa určitým spôsobom výkon tohto úradu znefunkčnil a nepôsobil tak, ako by pôsobiť mal. Ďakujem za pozornosť.
Laurenčík, Milan, podpredseda NR SR (2021-10-06):
Vážené panie poslankyne, vážení páni poslanci, budeme pokračovať v prerušenom rokovaní hlasovaním. Prosím, aby sme sa ukľudnili a sústredili na hlasovanie. Ešte pred tým, ako začneme ďalej rokovať, by som poprosil všetkých pánov poslancov a panie poslankyne, aby si nasadili rúška v zmysle platných hygienických nariadení a predpisov. Vidím, že ste už dojedli aj občerstvili sa, takže poprosím si nasadiť si rúška, ďakujem veľmi pekne. Procedurálny návrh pán poslanec Jaromír Šíbl, nech sa páči.
Laššáková, Jana, podpredsedníčka NR SR (2015-03-18):
Na vystúpenie pána poslanca s faktickými poznámkami pani poslankyňa Kiššová, Hudacký, Žitňanská. Končím možnosť prihlásiť sa s faktickými poznámkami. Nech sa páči, pani poslankyňa Kiššová.
Figeľ, Ján, podpredseda NR SR (2013-10-22):
Nech sa páči, Viliam Jasaň.
Bittó Cigániková, Jana, poslankyňa NR SR (2021-02-05):
Pre nás boli dôležité tri veci. Bolo to to, aby nemal nárok na lieky zadarmo, keď to tak mám povedať, aby nemal nárok úplne každý. To je presne to, Boris, čo si hovoril o tom Majskom, že naozaj, aby, aby to dostávali len ľudia, ktorí sú na toto odkázaní, a to sa, myslím, týmto návrhom spĺňa. Ďalšie, na čom nám záležalo, aby to bolo preplácanie len najlacnejšieho lieku zo skupiny liekov, aby to nebolo tak, že zbytočne drahšie lieky, ktoré riešia ten istý problém, by sa z verejných financií platilo. Aj tu naozaj sa SME RODINA zachovala veľmi rozumne. Ja to chcem oceniť. A posledné moje, naša podmienka alebo prosba na koaličných partnerov bola, aby to bolo preplácané z iného rozpočtu ako zo zdravotníckeho, resp. aby na to nedoplácali, keď to mám tak povedať, napríklad onkologickí pacienti, ktorí teraz by mali menej liečby na úkor toho, že by, že by sa toto prijalo. A tuto naozaj tiež musím potvrdiť, že to pán predseda Kollár dodržal. V tomto rozpočte zdravotné verejné poistenie nebude stratové a dal mi slovo, že pri zostavovaní nového rozpočtu aj so mnou spolu dozrie na to, aby, aby táto položka bola preplácaná. Za čo naozaj veľmi pekne ďakujem a chcem to oceniť. A poslednú vec, ktorú poviem, že plusom tohto návrhu SME RODINA nie je, ono sa tak hovorí, že lieky zadarmo, ale ja si myslím, že tým najväčším plusom je to, že tí ľudia nebudú musieť platiť na mieste. To ani nebolo v pláne a myslím, že je to pre ľudí naozaj bonus, ktorý im prinesie naozaj úžitok, že v tom momente v tej lekárni nebudú musieť zaplatiť a čakať na to tri až šesť mesiacov, že im to poisťovňa vráti, ale v podstate ten liek dostanú, dostanú bez zaplatenia tej vyššej sumy. Takže toľko za nás a ďakujem veľmi pekne za kooperáciu v tomto prípade.
P. Hrušovský, podpredseda NR SR: (2002-05-29):
(Hlasovanie.) 110 prítomných, 105 za, 3 sa zdržali, 2 nehlasovali. Návrh sme schválili. Pristúpime k tretiemu čítaniu o návrhu zákona. Otváram rozpravu. Pýtam sa, či sa chce niekto prihlásiť do rozpravy. Konštatujem, že nikto. Vyhlasujem rozpravu za skončenú. Pristúpime k hlasovaniu o návrhu zákona ako celku s odporúčaním gestorského výboru návrh zákona schváliť. Hlasujeme, páni poslanci. (Hlasovanie.) 103 prítomných, 97 za, 3 sa zdržali, 3 nehlasovali. Konštatujem, že návrh zákona Národná rada Slovenskej republiky schválila. Pán poslanec Hofbauer, fotografovať v rokovacej sále je povolené 10 minút po otvorení schôdze. Teraz prosím pani poslankyňu Szabó, ktorá bola poverená gestorským výborom ako spoločná spravodajkyňa pri prerokúvaní vládneho návrhu zákona o riadení štátu v krízových situáciách mimo času vojny a vojnového stavu , aby ako spoločná spravodajkyňa uvádzala jednotlivé hlasovania k prerokúvanému návrhu zákona. O. Szabó, poslankyňa: Ďakujem pekne, pán predsedajúci. Vážené panie poslankyne, páni poslanci, hlasujeme spoločne o bodoch 1, 3, 6, 7 s odporúčaním gestorského výboru schváliť ich.
Paška, Pavol, predseda NR SR (2013-03-25):
Pán poslanec Kolesík.
Mezenská, Helena, poslankyňa NR SR (2015-02-05):
Pani podpredsedníčka, povedzte mi, prosím vás pekne, kde mám zaradiť ochranu politických a občianskych práv, ochranu života, pod ktorý bod. A počkám. Dúfam, že dovtedy ten väzeň neumrie. Povedzte mi, pod ktorý bod. (Prerušenie vystúpenia predsedajúcou.)
Hrnčiar, Andrej, podpredseda NR SR (2019-06-24):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Pán poslanec Dostál.
B. Bugár, podpredseda NR SR: (2003-04-24):
Pýtam sa pána navrhovateľa, či chce zaujať stanovisko k rozprave. Áno. Nech sa páči, pán poslanec Mečiar, máte slovo.
Pellegrini, Peter, podpredseda NR SR (2020-07-15):
Ďakujem pekne. Poprosím teraz pani poslankyňu Hudecovú ako spravodajkyňu, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Danko, Andrej, predseda NR SR (2019-02-07):
Prosím, prezentujme sa a hlasujme. (Hlasovanie.) Prítomných 143 poslancov, za 141, proti 1, zdržal sa 1. Konštatujem, že sme návrh schválili. Budeme pokračovať hlasovaním o bode 43 schváleného programu, ktorým je prvé čítanie o návrhu poslankýň Duriš Nicholsonovej a Zimenovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného, ťažkého zdravotného postihnutia (tlač 1257). Spravodajkyňou je členka navrhnutého gestorského výboru pre sociálne veci poslankyňa Silvia Shahzad. Prosím ju, aby hlasovanie uviedol, uviedla. Poprosím, zapnite pani poslankyňu dole na mieste. [Hlasovanie o návrhu poslankýň Národnej rady Slovenskej republiky Lucie Ďuriš Nicholsonovej a Zuzany Zimenovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1257.]
Ďuriš Nicholsonová, Lucia, podpredsedníčka NR SR (2018-06-18):
Jedna faktická poznámka. Pani Simona Petrík, nech sa páči.
Pellegrini, Peter, predseda NR SR (2015-11-12):
Ďakujem pekne. Máte doplňujúcu otázku, pán poslanec? Pán poslanec Zajac, nech sa páči.
Sulík, Richard, predseda NR SR (2011-03-24):
No to by boli písomne prihlásení rečníci. Pýtam sa, kto sa chce prihlásiť ústne. Jeden rečník. Uzatváram možnosť sa prihlásiť ústne. A slovo má pán poslanec Osuský.
Blanár, Juraj, poslanec NR SR (2017-09-05):
Ďakujem veľmi pekne. Vážená pani predsedajúca, pán minister, kolegyne, kolegovia, v súlade s § 80 ods. 1 zákona o rokovacom poriadku som bol určený spravodajcom k tomuto návrhu zákona (tlač 625). Teda predkladám informáciu k tomuto zákonu. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmé, že účel navrhovanej úpravy ďalej môže dopĺňať aj spravodajca. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady zároveň navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade. Prosím, pani predsedajúca, aby ste otvorili všeobecnú rozpravu. Ďakujem.
P. Hrušovský, predseda NR SR: (2005-07-06):
J. Jaduš, poslanec: Vážený pán Fico, ja vás veľmi pekne prosím, aby ste nežiadali Ľudovú stranu – HZDS, aby robilo opozičnú politiku alebo ako ju má robiť. Ono to veľmi dobre vie. Ak sú reformy meritom pre odvolávanie pána Dzurindu z jeho premiérskeho postu, potom vysvetlite, prečo práve Smer zlyhal pri prijímaní zdravotníckej reformy, čo i len jeden hlas „za“ je pre vás morálnym zlyhaním. A potom nám nasadzujete psiu hlavu, keď my sa snažíme v tejto snemovni zlepšiť to, čo bolo pokazené aj vašou vinou? Ak ste taký morálny, neprekáža vám, že idete ruka v ruka s pani Martinákou, ktorá, bohužiaľ, ako jeden muž, celé Slobodné fórum za reformy zahlasovalo a dnes sa tu tvári ako svätá za dedinou (smiech v sále a potlesk) a nevie, o čom sú reformy, a nevie, o čom sama hlasovala? Čo vás spája v tejto nenávisti, pani Martináková a pán Fico? A ďalej, ak hovoríme o tom, čo všetko táto zlá vláda urobila, potom si pripomeňme, pán Fico, ako ste sa zachovali, keď HZDS vyzývalo referendom ľudí, aby boli proti privatizácii strategických podnikov. Kde ste boli vtedy, pán Fico? Ako ste sa vyjadrili? Pamätáte sa veľmi dobre. Ja pevne verím, že aj tento národ si spomenie pri ďalších voľbách. Ďakujem veľmi pekne.
Zmajkovičová, Renáta, podpredsedníčka NR SR (2012-12-14):
Faktické poznámky na vystúpenie pána poslanca nie sú. Teraz uzatváram možnosť prihlásiť sa. Pán poslanec Záhumenský, nech sa páči.
Pčolinský, Peter, podpredseda NR SR (2023-05-16):
Spýtam sa inak, či je možné, aby sme si to hlasovanie, lebo predpokladám, že zhruba o 15.35 h sa začne rokovanie riadnej schôdze deväťdesiatej tromi bodmi hnutia REPUBLIKA, tam neviem, ako dlho bude tá rozprava, možno nie, ale ako ich poznáme, dlho a potom by sa rokovalo o tom uznesení. Ak by tam nebola rozprava a zbytočné vykecávanie, tak by sme sa vedeli dohodnúť všeobecným súhlasom, že by sme hlasovali o uznesení o sedemnástej, nech to máme fixne natermínované, ale keďže pán predseda finančného výboru krúti hlavou, tak to do sedemnástej zjavne neskončí, čiže budete musieť, páni poslanci, spolu so mnou tu sedieť a hlasovať po ukončení rozpravy o tých spaľovacích motoroch.
Grausová, Natália, poslankyňa NR SR (2016-04-21):
Ďakujem. Ďakujem pánu poslancovi Krajniakovi za jeho veľmi pekné vystúpenie, myslím, že sme to potrebovali počuť. A zarezonovala mi jeho jedna otázka, že kde sa v nás berie ten pocit menejcennosti, niečo v tom zmysle. Tak ja vám poviem, ja si myslím, že je to, sa to v nás berie preto, pretože od detstva je nám vnucované, že nemáme žiadnu históriu a ak náhodou nejakú históriu máme, tak že je to taká, za ktorú sa musíme hanbiť. Naše deti odmalička sú takto učené v škole, neustále, každodenne nám to médiá vtĺkajú do hláv a takýmto spôsobom vymývajú občanom mozgy, dokonca takéto názory zaznievajú aj v tomto parlamente. Naše deti nie sú vedené k elementárnemu vlastenectvu, k láske k svojmu národu, k svojej vlasti, čo je možno rarita na celom svete, nepoznám taký štát. Viete si vy predstaviť, že by takéto niečo bolo v Maďarsku? Naši susedia, najbližší susedia Maďari, ktorí si ctia svoju vlasť, ktorí pestujú lásku k vlasti ešte aj tým, že spievajú maďarské hymny v kostoloch. Viete si predstaviť, že by v Maďarsku niekto s takou nenávisťou vystupoval voči svojmu národu, respektíve voči štátu, ako je to v našich médiách? A viete si predstaviť, že by v maďarskom parlamente zaznievali také nenávistné útoky na históriu, na svoj štát, za ktorý sú tí ľudia volení, tak ako je to v tomto parlamente? Tu sú poslanci, ktorým sa hnusí slovenský znak, ja ľutujem toho pána, ktorému sa to hnusí, pretože, ktorému je na vracanie, preto... (Prerušenie vystúpenia časomerom.)
Bublavý, Dušan, poslanec NR SR (2016-12-07):
Ja chcem veľmi pekne poďakovať všetkým, ktorí sa zúčastnili rozpravy, a je vidieť, že tento zákon je potrebný pre naše samosprávy a pre naše obce a mestá. Poprosím o jeho podporu a je to naozaj pre nás, pre všetkých obyvateľov nášho krásneho štátu. Ďakujem pekne.
Blahová, Natália, poslankyňa NR SR (2010-07-08):
Sľubujem. (Potlesk.)
Pellegrini, Peter, predseda NR SR (2015-10-02):
Prezentujme sa a hlasujeme o návrhu pána spravodajcu prerokovať tento návrh v druhom čítaní. (Hlasovanie.) Prítomných 121 poslancov, za hlasovalo 32, proti boli 4, zdržalo sa 85 poslancov. Konštatujem, že tento návrh sme neschválili. Poprosím teraz pani podpredsedníčku Národnej rady Jurinovú, aby uviedla hlasovanie o bode 139 schváleného programu, ktorým je prvé čítanie o návrhu poslanca Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 1660. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1660.)
P. Hrušovský, predseda NR SR: (2004-02-05):
Prosím, prezentujme sa a hlasujme, páni poslanci. (Hlasovanie.) 126 prítomných, 64 za návrh, 31 proti, 29 sa zdržalo, 2 nehlasovali. Návrh sme schválili. (Potlesk.) Nech sa páči, pani poslankyňa Belohorská. I. Belohorská, poslankyňa: Ďakujem pekne. Pán predseda, ja len chcem upozorniť ctenú poslaneckú snemovňu, že znovu sme nerešpektovali princíp rovnosti príležitostí a že v týchto orgánoch zase budú chýbať tak trošku ženy, ktoré tvoria polovicu obyvateľstva.
Grendel, Gábor, podpredseda NR SR (2022-05-05):
S reakciou na faktickú poznámku pán poslanec Čepček.
Pellegrini, Peter, predseda NR SR (2015-04-17):
Pán poslanec Blanár.
Bugár, Béla, podpredseda NR SR (2016-10-14):
Pán poslanec Grendel.